CELEX: 32015D2291
Language: et
Date: 2015-12-07 00:00:00
Title: Komisjoni rakendusotsus (EL) 2015/2291, 7. detsember 2015, millega muudetakse rakendusotsust 2013/722/EL seoses liidu rahalise toetuse maksimaalse summaga marutaudi likvideerimise programmi rakendamiseks 2014. aastal Lätis (teatavaks tehtud numbri C(2015) 8607 all) (EMPs kohaldatav tekst)

9.12.2015   
            
            
               ET
            
            
               Euroopa Liidu Teataja
            
            
               L 323/27
            
         KOMISJONI RAKENDUSOTSUS (EL) 2015/2291,
   7. detsember 2015,
   millega muudetakse rakendusotsust 2013/722/EL seoses liidu rahalise toetuse maksimaalse summaga marutaudi likvideerimise programmi rakendamiseks 2014. aastal Lätis
   
      
         (teatavaks tehtud numbri C(2015) 8607 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 27 lõiget 5,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (2) eriti selle artikli 13 lõikeid 3 ja 5 ning artikli 45 lõiget 1,
   ning arvestades järgmist:
   
               (1)
            
            
               Komisjoni rakendusotsuse 2013/722/EL (3) artikli 11 lõikega 3 kiideti heaks Läti esitatud mitmeaastane marutaudi likvideerimise programm ajavahemikuks 1. jaanuarist 2014 kuni 31. detsembrini 2016.
            
         
               (2)
            
            
               Vastavalt komisjoni rakendusotsuse 2013/722/EL artikli 11 lõike 6 punkti c alapunktile vi määrati 2014. aastal Läti esitatud marutaudi likvideerimise programmi jaoks liidu rahalise toetuse maksimaalseks summaks esialgu 1 225 000 eurot. Vastavalt kõnealuse otsuse artikli 11 lõike 7 punkti c alapunktile ii määrati Valgevene puhvertsoonis rakendatava programmi osa liidu rahalise toetuse maksimaalseks summaks 475 000 eurot.
            
         
               (3)
            
            
               Pärast seda, kui komisjon on hinnanud liikmesriikide poolt vastavalt otsuse 2009/470/EÜ artikli 27 lõikele 7 esitatud tehnilisi vahearuandeid ja finantsvahearuandeid kulude kohta, mis 2014. aastal on kantud likvideerimisprogrammide rahastamisel, muudeti komisjoni rakendusotsusega 2014/925/EL (4) maksimaalseid summasid kõnealuste programmide rakendamiseks.
            
         
               (4)
            
            
               Komisjoni rakendusotsuse 2014/925/EL artikli 5 lõikega 17 muudeti rakendusotsuse 2013/722/EL artikli 11 lõike 6 punkti c alapunkti vi ja määrati 2014. aastal Läti esitatud marutaudi likvideerimise programmi jaoks liidu rahalise toetuse maksimaalseks summaks 400 000 eurot. Rakendusotsuse 2014/925/EL artikli 5 lõikega 18 muudeti rakendusotsuse 2013/722/EL artikli 11 lõike 7 punkti c alapunkti ii ja määrati Valgevene puhvertsoonis rakendatava kõnealuse programmi osa jaoks liidu rahalise toetuse maksimaalseks summaks samuti 400 000 eurot.
            
         
               (5)
            
            
               Läti 2014. aastal esitatud marutaudi likvideerimise programmi rakendamiseks hiljuti määratud liidu rahalise toetuse maksimaalse summa puhul on tehtud viga. Kui vastavalt rakendusotsuse 2013/722/EL artikli 11 lõike 6 punkti c alapunktile vi ja artikli 11 lõike 7 punkti c alapunktile ii, mida on muudetud, teostataks Valgevene puhvertsoonis rakendatavat programmi osa nõuetekohaselt ning 400 000 eurot ära kasutataks, ei jääks Lätis rakendatava programmi osa jaoks enam liidu rahalist toetust. See ei ole kooskõlas Euroopa Liidust marutaudi likvideerimise tervikliku strateegiaga, mis põhineb haiguse likvideerimisel liikmesriikidest ja haiguse taasleviku ennetamiseks liidu välispiiride ääres puhvertsoonide loomisel.
            
         
               (6)
            
            
               Seepärast tuleks rakendusotsust 2013/722/EL vastavalt muuta, võttes nõuetekohaselt arvesse Läti esitatud tehnilist vahearuannet ja finantsvahearuannet seoses marutaudi likvideerimise programmi rakendamisega 2014. aastal.
            
         
               (7)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/722/EL artikli 11 lõike 6 punkti c alapunkt vi asendatakse järgmisega:
   
      
                  „vi)
               
               
                  Läti puhul 800 000 eurot;”
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 7. detsember 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 155, 18.6.2009, lk 30.
   
      (2)  ELT L 189, 27.6.2014, lk 1.
   
      (3)  Komisjoni rakendusotsus 2013/722/EL, 29. november 2013, millega kiidetakse heaks liikmesriikide 2014. aastaks ja järgmisteks aastateks esitatud aastased ja mitmeaastased programmid ning ELi rahaline toetus teatavate loomahaiguste ja zoonooside likvideerimiseks, tõrjeks ja seireks (ELT L 328, 7.12.2013, lk 101).
   
      (4)  Komisjoni rakendusotsus 2014/925/EL, 16. detsember 2014, millega kiidetakse heaks teatavad loomahaiguste ja zoonooside likvideerimise, tõrje ning seire muudetud kavad 2014. aastaks ja muudetakse rakendusotsust 2013/722/EL teatavatele kõnealuse otsusega heaks kiidetud kavadele antava liidu rahalise toetuse osas (ELT L 363, 18.12.2014, lk 173).